#

#  MINISTERUL FINANŢELOR

Direcţia generală managementul resurselor umane

**Nr.392498/08.08.2024**

#

**ANUNȚ**

 ***Ministerul Finanțelor cu sediul în Bd. Libertății nr.16, sector 5, organizează concurs de promovare în vederea ocupării funcţiei publice de conducere vacante de director (1 post) la Direcția strategie și revizuire cheltuieli publice***

**Tip concurs:**

Promovare funcție publică de conducere vacantă perioadă nedeterminată, normă întreagă, durata normală a timpului de muncă de 8 ore/zi, 40 ore/săptămână.

**Date desfășurare concurs:**

Dosarele de înscriere la concurs se depun la sediul Ministerului Finanțelor în perioada **08.08.-27.08.2024, inclusiv.**

 **Data și ora desfășurării probei scrise a concursului**: **11.09.2024, ora.12:00 la sediul Ministerului Finanțelor din strada Apolodor nr.17, sector 5, București;**

**Data și ora desfășurării interviului** vor fi afișate odată cu rezultatele la proba scrisă.

***Condiţiile de participare la concurs pentru ocuparea funcţiei publice de conducere vacante de director (1 post ID 598405) la Direcția strategie și revizuire cheltuieli publice:***

- să fie numiți într-o funcție publică de clasa I;

- să nu aibă o sancțiune disciplinară neradiată în condițiile legii;

- studii universitare de licență absolvite cu diplomă de licență sau echivalentă;

- studii universitare de master absolvite cu diplomă în domeniul administraţiei publice, management sau în specialitatea studiilor necesare ocupării funcţiei publice sau cu diplomă echivalentă conform prevederilor art.57 alin. (2) din Legea învățământului superior nr. 199/2023;

- vechime minimă de 7 ani în specialitatea studiilor necesare exercitării funcției publice

**Atribuțiile postului:**

1. Organizează, conduce, îndrumă și controlează activitatea Direcției Strategie și Revizuire Cheltuieli Publice, în vederea aducerii la îndeplinire a sarcinilor rezultate din legi și hotărâri ale Guvernului, din alte acte normative, precum și a celor rezultate din programul de activitate al ministerului;
2. Asigură realizarea și desfășurarea programului de pregătire profesională a personalului din Direcția Strategie și Revizuire Cheltuieli Publice, prin studierea materialului legislativ de profil;
3. Are acces la sistemele informatice ale Ministerului FInanțelor pentru realizarea monitorizării execuției bugetare cu privire la cheltuielile efectuate, cât și pentru controlul cheltuielilor curente și de capital;
4. Nu are dreptul de a folosi în timpul activității, și nici după încetarea acesteia, fapte sau date ce ar dăuna prestigiul ministerului;
5. Efectuează deplasări în țară și străinătate la dispoziția conducerii ministerului;
6. Analizează și repartizează lucrările șefului de serviciu/personalului direcției, în conformitate cu procedurile interne;
7. Respectă procedurile operaţionale şi de lucru pentru activităţile ce intră în sfera de atribuţii a serviciului;
8. Elaborează şi/sau actualizează procedurile de Iucru/operaţionale aferente atribuţiilor serviciului;
9. Participă la grupurile de lucru din domeniile de competență de la nivelul Ministerului Finanțelor sau ale altor ministere/autorități publice, atât naționale, cât și europene;
10. Asigură măsurile necesare, în vederea păstrării confidențialității documentelor şi informaţiilor gestionate, în condiţiile legii;
11. Îndeplinește în realizarea atribuțiilor de serviciu, obligațiile ce derivă din legislația specifică privind prelucrarea datelor cu caracter personal, securitatea și sănătatea în muncă, arhivarea/păstrarea documentelor.

## **Bibliografie și tematică**

 Bibliografie Tematică

|  |  |  |
| --- | --- | --- |
| 1. | Constituția României, republicată | Constituția României, republicată |
| 2. | Ordonanța Guvernului nr.137/2000 privind prevenirea şi sancţionarea tuturor formelor de discriminare, republicată, cu modificările și completările ulterioare | Ordonanța Guvernului nr.137/2000 privind prevenirea şi sancţionarea tuturor formelor de discriminare, republicată, cu modificările și completările ulterioare |
| 3. | Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările și completările ulterioare | Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările și completările ulterioare |
| 4. | Partea I, Titlul I, Titlul II ale părții a II- a, Titlul I al părții a IV-a, Titlul I și Titlul II ale părții a VI-a, din Ordonanța de urgență a Guvernului nr. 57/2019 privind Codul administrativ, cu modificările și completările ulterioare | Partea I, Titlul I și Titlul II ale părții a II a, Titlul I al Părții a IV-a, Titlul I și II ale părții a VI-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare |
| 5. | Legea privind finanțele publice nr. 500/2002, cu modificările și completările ulterioare – Capitolul III, Capitolul IV | Procesul bugetarFinanțele instituțiilor publice |
| 6. | Hotărârea Guvernului nr.1028/29.09.2021 privind stabilirea atribuțiilor generale în efectuarea inspecțiilor la insituții publice de către Ministerul Finanțelor, precum și a atribuțiilor structurii de specialitate din cadrul Ministerului Finanțelor pentru soluționarea plângerii prealabile formulate împotriva actului administrativ emis de organele de inspecție economico-financiară ca urmare a inspecțiilor efectuate la instituții publice – Capitolul I | Atribuțiile generale în efectuarea inspecțiilor la instituții publice de către Ministerul Finanțelor |
| 7. | Hotărârea Guvernului nr.34/2009 privind organizarea și funcționarea Ministerului Finanțelor Publice, cu modificările și completările ulterioare | Funcțiile îndeplinite de Ministerul Finanțelor și unitățile subordonate sau sub autoritatea Ministerului Finanțelor |
| 8. | Ordonanța de urgență nr.81/2023 privind consolidarea capacității instituționale a Ministerului Finanțelor, exercitarea controlului financiar de specialitate al statului pentru unele reglementări specifice, precum și pentru modificarea și completarea unor acte normative | Monitorizarea execuției bugetare și controlul cheltuielilor curente și de capital Atribuțiile structurii de inspecție economico-financiară din cadrul Ministerului Finanțelor și structurile teritoriale de inspecție economico-financiară din subordinea Agenției Naționale de Administrare Fiscală |

**Actele necesare în vederea întocmirii dosarului de înscriere:**

a) formularul de înscriere prevăzut la art.137 pct. I din Anexa nr. 10 la OUG. nr.57/2019, cu modificările și completările ulterioare;

b) curriculum vitae, modelul comun european;

c) copia cărţii de identitate;

d) copii ale diplomelor de studii, certificatelor şi altor documente care atestă efectuarea unor specializări şi perfecţionări, după caz;

e) copie a diplomei de master în domeniul administraţiei publice, management ori în specialitatea studiilor necesare exercitării funcţiei publice, după caz, în situaţia în care diploma de absolvire sau de licenţă a candidatului nu este echivalentă cu diploma de studii universitare de master în specialitate, conform prevederilor art. 57 alin. (2) din Legea nr. 199/2023, cu modificările şi completările ulterioare;

f) copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcţiei sau pentru exercitarea profesiei;

g) cazierul administrativ;

Modelul orientativ al adeverinţei menţionate la alin. (1) lit. f) este prevăzut la art. 137 lit. e) din Anexa nr. 10 la OUG. nr.57/2019, cu modificările și completările ulterioare.

Adeverinţele care au un alt format decât cel prevăzut la art. 137 lit. e) trebuie să cuprindă elemente similare acestuia din care să rezulte cel puţin următoarele informaţii: funcţia/funcţiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfăşurării activităţii, vechimea în muncă acumulată, precum şi vechimea în specialitatea studiilor.

La cererea candidatului, formulată la data înscrierii la concurs, dar nu mai târziu de data finalizării perioadei de depunere a dosarelor potrivit alin. (1), documentul prevăzut la alin. (1) lit. g) se solicită Agenţiei Naţionale a Funcţionarilor Publici de către instituţia organizatoare a concursului de promovare, potrivit prevederilor art. 496 alin. (2) şi (3) lit. c) din cod.

**Modalitatea de transmitere a dosarului**

 Potrivit dispozițiilor art. VII alin. (17) din OUG nr. 121/2023, dosarul de concurs se poate depune personal de către candidat, la sediul Ministerului Finanțelor din strada Apolodor nr.17, sector 5, București - Direcția generală managementul resurselor umane – etaj 2, camera 473, se poate transmite prin intermediul unui serviciu de curierat sau se poate transmite în format electronic, la adresa de e-mail cristina.vitanescu@mfinante.gov.ro.

 Dosarelor de concurs transmise de candidaţi la adresa de e-mail după terminarea programului de lucru al autorităţii sau instituţiei publice, dar în perioada de depunere a dosarelor de concurs, li se atribuie număr de înregistrare în ziua lucrătoare următoare, iar dosarul de concurs este considerat ca fiind depus în termen. Documentele care constituie dosarul de concurs se depun în copie, cu obligaţia candidatului de a prezenta secretarului comisiei de concurs originalele acestor documente, pentru certificare pentru conformitate cu originalul, până cel târziu la data desfăşurării probei interviului, sub sancţiunea neemiterii actului administrativ de numire în funcţia publică în cazul promovării concursului.

Persoana de contact pentru informații suplimentare și pentru depunerea dosarelor de concurs este doamna Cristina Vitănescu - consilier superior, telefon 021.226.2125, e-mail: cristina.vitanescu@mfinante.gov.ro.

Programul de lucru al instituției este 8.30-17.00 (luni-joi) și 08.30-14.30 (vineri).